ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

N – Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 1998 ԹՎԱԿԱՆԻ ՓԵՏՐՎԱՐԻ 26-Ի № 116-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

Ղեկավարվելով «Իրավական ակտերի մասին» Հայաստանի Հանրապետության օրենքի 70-րդ հոդվածի 1-ին մասով` Հայաստանի Հանրապետության կառավարությունը որոշում է.

1.Հայաստանի Հանրապետության կառավարության 1998 թվականի փետրվարի 26-ի «Արտադրանքի և ծառայությունների մատուցման որակի ապահովման բնագավառում Հայաստանի Հանրապետության կառավարության ամենամյա մրցանակներ սահմանելու և շնորհելու մասին» № 116-Ն որոշման մեջ (այսուհետ` Որոշում) կատարել հետևյալ փոփոխությունները.

1) Որոշման ամբողջ տեքստում «ՀՀ առևտրի և տնտեսական զարգացման նախարարություն» բառերը և համապատասխան հոլովաձևերը փոխարինել «ՀՀ տնտեսական զարգացման և ներդրումների նախարարություն» բառերով և համապատասխան հոլովաձևերով:

2) Որոշման 2-րդ կետով հաստատված արտադրանքի և ծառայությունների որակի ապահովման բնագավառում Հայաստանի Հանրապետության կառավարության ամենամյա մրցանակների շնորհման կարգի (այսուհետ` Կարգ)`

ա. 5-րդ կետը շարադրել հետևյալ խմբագրությամբ. «5. Հայաստանի Հանրապետության կառավարության մրցանակաբաշխության հանձնաժողովի քարտուղարը (այսուհետ` մրցանակաբաշխության հանձնաժողովի քարտուղար) յուրաքանչյուր տարվա նոյեմբերին և հաջորդ տարվա հունիսի առաջին տասնօրյակում 1000 օրինակ տպաքանակ ունեցող մամուլում, ինչպես նաև մրցանակաբաշխության հանձնաժողովի քարտուղարի [www.sarm.am](http://www.sarm.am) և ՀՀ տնտեսական զարգացման և ներդրումների նախարարության [www.mineconomy.am](http://www.mineconomy.am) կայքերում հայտարարում է մրցույթ` տվյալ տարվա համար, և հայտնում մրցույթի պայմանները, իսկ յուրաքանչյուր մրցութային տարվա օգոստոսի առաջին տասնօրյակում ապահովում է մրցույթին մասնակցելու համար հայտ ներկայացրած կազմակերպությունների անվանացանկի հրապարակումը:».

բ. 10-րդ կետում «սեպտեմբերի 2-ն» բառերը փոխարինել «հուլիսի 2-ն» բառերով.

գ. 13-րդ կետում «հոկտեմբերի 5-ը» և «հոկտեմբերի 15-ը» բառերը փոխարինել համապատասխանաբար «օգոստոսի 5-ն» և «օգոստոսի 15-ն» բառերով.

դ. 14.2-րդ կետում «սեպտեմբերի 30-ը» և «հոկտեմբերի 5-ը» բառերը փոխարինել համապատասխանաբար «օգոստոսի 30-ը» և «սեպտեմբերի 5-ը» բառերով.

ե. 16-րդ կետում «հոկտեմբերի 10-ին» բառերը փոխարինել «սեպտեմբերի 10-ին» բառերով.

զ. 17-րդ կետում «հոկտեմբերի 15-ը» բառերը փոխարինել «սեպտեմբերի 15-ը» բառերով.

է. 18.4 կետում «հոկտեմբերի» բառը փոխարինել «սեպտեմբերի» բառով.

ը. 18.5 կետում «նոյեմբերի 5-ն» բառերը փոխարինել «հոկտեմբերի 15-ն է» բառով.

թ. 28-րդ կետի 2-րդ պարբերությունից հանել «Հայաստանի Հանրապետության կառավարության շենքում» բառերը:

3) Որոշման 3-րդ կետով հաստատված արտադրանքի և ծառայությունների որակի ապահովման բնագավառում Հայաստանի Հանրապետության կառավարության մրցանակաբաշխության հանձնաժողովի կազմը շարադրել հետևյալ նոր խմբագրությամբ.

«ՀՀ տնտեսական զարգացման և ներդրումների նախարար (հանձնաժողովի նախագահ)

ՀՀ առողջապահության նախարար

ՀՀ գյուղատնտեսության նախարար

ՀՀ բնապահպանության նախարար

ՀՀ էներգետիկ ենթակառուցվածքների և բնական պաշարների նախարար

ՀՀ կրթության և գիտության նախարար

ՀՀ տրանսպորտի, կապի և տեղեկատվական տեխնոլոգիաների նախարար

ՀՀ ԿԱ պետական եկամուտների կոմիտեի նախագահ

ՀՀ ԿԱ քաղաքաշինության պետական կոմիտեի նախագահ

Հայաստանի արդյունաբերողների և գործարարների (գործատուների) միության նախագահ

ՀՀ առևտրաարդյունաբերական պալատի նախագահ

ՀՀ կառավարության աշխատակազմի սոցիալական վարչության պետ

ՀՀ Տնտեսական մրցակցության պաշտպանության պետական հանձնաժողովի նախագահ

«Ստանդարտների ազգային ինստիտուտ» փակ բաժնետիրական ընկերության տնօրեն (հանձնաժողովի քարտուղար)»:

4) Որոշման 4-րդ կետով հաստատված արտադրանքի և ծառայությունների որակի ապահովման բնագավառում Հայաստանի Հանրապետության կառավարության մրցանակաբաշխության հանձնաժողովի կանոնադրության 6-րդ կետից հանել «հասարակական կազմակերպությունների ներկայացուցիչներից» բառերը:

2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ ԿԱՐԵՆ ԿԱՐԱՊԵՏՅԱՆ